stanford-oval/wikipedia huggingface dataset:
ครุยและเข็มวิทยฐานะของจุฬาลงกรณ์มหาวิทยาลัย
แถบสีและอักษรย่อประจำคณะ

| คณะ | แถบสีประจำคณะ | อักษรย่อ (เข็มวิทยฐานะ) |
| --- | --- | --- |
| หลักสูตรกลาง |   สีชมพู | จฬ. |
| คณะพาณิชยศาสตร์และการบัญชี |   สีฟ้า | พศ. |
| คณะรัฐศาสตร์ |   สีดำ | ร. |
| คณะครุศาสตร์ |   สีแสด | ค. |
| คณะจิตวิทยา |   สีน้ำเงินแก่อมม่วง | จ. |
| คณะทันตแพทยศาสตร์ |   สีม่วง | ท. |
| คณะนิติศาสตร์ |   สีขาว | น. |
| คณะนิเทศศาสตร์ |   สีน้ำเงิน | นศ. |
| คณะพยาบาลศาสตร์ |   สีแดงชาด | พย. |
| คณะแพทยศาสตร์ |   สีเขียวแก่ | พ. |
| คณะเภสัชศาสตร์ |   สีเขียวมะกอก | ภ. |
| คณะวิทยาศาสตร์ |   สีเหลือง | วท. |
| คณะวิทยาศาสตร์การกีฬา |   สีส้ม | วก. |
| คณะวิศวกรรมศาสตร์ |   สีเลือดหมู | วศ. |
| คณะศิลปกรรมศาสตร์ |   สีแดงเลือดนก | ศป. |
| คณะเศรษฐศาสตร์ |   สีทอง | ศ. |
| คณะสถาปัตยกรรมศาสตร์ |   สีน้ำตาล | สถ. |
| คณะสหเวชศาสตร์ |   สีม่วงคราม | สว. |
| คณะสัตวแพทยศาสตร์ |   สีฟ้าหม่น | สพ. |
| คณะอักษรศาสตร์ |   สีเทา | อ. |
| สำนักวิชาทรัพยากรการเกษตร |   สีแดงอิฐ | ทก. |
| วิทยาลัยประชากรศาสตร์ |   สีม่วงสดใส | ปก. |
| วิทยาลัยปิโตรเลียมและปิโตรเคมี |   สีทองมุก | ปป. |
| วิทยาลัยวิทยาศาสตร์สาธารณสุข |   สีฟ้าน้ำทะเล | วส. |
| บัณฑิตวิทยาลัย |   สีบานเย็น | บ. |
| สถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย |   สีฟ้า | ศศ. |
| วิทยาลัยพยาบาลสภากาชาดไทย |   สีแดงชาด | - |
| วิทยาลัยพยาบาลตำรวจ |   สีแดงชาด | - |
↑  หลักสูตรซึ่งไม่สังกัดคณะ หรือยังไม่มีประกาศของมหาวิทยาลัยกำหนดสีประจำคณะ ใช้สีเดียวกับสีประจำมหาวิทยาลัย
↑  เคยเป็นสถาบันสมทบของจุฬาลงกรณ์มหาวิทยาลัย ปัจจุบันคือสถาบันการพยาบาลศรีสวรินทิรา สภากาชาดไทย มีสถานะเป็นสถาบันอุดมศึกษาอิสระในกำกับของรัฐ ใช้ครุยวิทยฐานะทำด้วยผ้าพื้นสีแดงชาด
↑  เป็นสถาบันสมทบของจุฬาลงกรณ์มหาวิทยาลัย
การนำมาใช้และบทกำหนดโทษ

ตามข้อบังคับจุฬาลงกรณ์มหาวิทยาลัยว่าด้วยโอกาสและเงื่อนไขในการใช้ ครุยวิทยฐานะ เข็มวิทยฐานะ และครุยประจำตำแหน่ง พ.ศ. 2553 ระบุให้ผู้มีสิทธิใช้ครุยวิทยฐานะสวมครุยวิทยฐานะทับเครื่องแบบหรือเครื่องแต่งกายที่สุภาพได้ในงานพระราชพิธี งานรัฐพิธี หรืองานพิธีที่กำหนดให้สวมครุยวิทยฐานะ และให้สวมครุยประจำตำแหน่งทับเครื่องแบบหรือเครื่องแต่งกายที่สุภาพได้ในงานพิธีที่มหาวิทยาลัยกำหนด ส่วนเข็มวิทยฐานะนั้น ให้ผู้มีสิทธิใช้เข็มวิทยฐานะประดับเข็มวิทยฐานะบนอกเสื้อข้างซ้ายของเครื่องแบบหรือเครื่องแต่งกายที่สุภาพได้ในโอกาสอันสมควร
นอกจากนี้ ทางมหาวิทยาลัยได้ขอให้บัณฑิตงดเว้นการประดับดอกไม้บนเสื้อครุย รวมทั้ง งดเว้นการประดับดอกไม้บนศีรษะ คาดสายสะพายข้างหรือสะพายเอวโดยเด็ดขาด เพราะเสื้อครุยจุฬาฯ เป็นเสื้อครุยพระราชทานและมีพระเกี้ยวประดับอยู่ การแต่งกายชุดครุยไม่ว่าอยู่ในอิริยาบถใดจึงควรกระทำด้วยความสุภาพ
สำหรับบทลงโทษแก่ผู้ใดที่ใช้ครุยพระบรมราชูปถัมภก ครุยวิทยฐานะ เข็มวิทยฐานะ ครุยประจำตำแหน่ง หรือสิ่งใดที่เลียนแบบสิ่งดังกล่าวโดยไม่มีสิทธิที่จะใช้ หรือแสดงด้วยประการใด ๆ ว่าตนมีปริญญา ประกาศนียบัตรบัณฑิตชั้นสูง ประกาศนียบัตรบัณฑิต อนุปริญญา ประกาศนียบัตร หรือมีตำแหน่งใดในมหาวิทยาลัยโดยที่ตนไม่มีสิทธิ ถ้าได้กระทำเพื่อให้บุคคลอื่นเชื่อว่าตนมีสิทธิที่จะใช้หรือมีวิทยฐานะ หรือมีตำแหน่งเช่นนั้นต้องระวางโทษจำคุกไม่เกิน 6 เดือน หรือปรับไม่เกิน 15,000 บาท หรือทั้งจำทั้งปรับ
ดูเพิ่ม

พิธีพระราชทานปริญญาบัตร
ครุยวิทยฐานะในประเทศไทย
เสื้อครุย
| ด ค กจุฬาลงกรณ์มหาวิทยาลัย |
| --- | --- | --- |
| สัญลักษณ์ |  พระเกี้ยว  เพลงพระราชนิพนธ์มหาจุฬาลงกรณ์  ครุยและเข็มวิทยฐานะ  พระบาทสมเด็จพระจุลจอมเกล้าเจ้าอยู่หัว  พระบาทสมเด็จพระมงกุฎเกล้าเจ้าอยู่หัว  |  |
| คณะ |  วิศวกรรมศาสตร์  อักษรศาสตร์  วิทยาศาสตร์  รัฐศาสตร์  สถาปัตยกรรมศาสตร์  พาณิชยศาสตร์และการบัญชี  ครุศาสตร์  นิเทศศาสตร์  เศรษฐศาสตร์  แพทยศาสตร์  สัตวแพทยศาสตร์  ทันตแพทยศาสตร์  เภสัชศาสตร์  นิติศาสตร์  ศิลปกรรมศาสตร์  พยาบาลศาสตร์  สหเวชศาสตร์  จิตวิทยา  วิทยาศาสตร์การกีฬา  |  |
| สำนักวิชา |  สำนักวิชาทรัพยากรการเกษตร  |  |
| วิทยาลัย |  บัณฑิตวิทยาลัย  วิทยาลัยประชากรศาสตร์  วิทยาลัยปิโตรเลียมและปิโตรเคมี  วิทยาลัยวิทยาศาสตร์สาธารณสุข  สถาบันบัณฑิตบริหารธุรกิจศศินทร์  สถาบันภาษา  |  |
| สถาบันวิจัย |  สถาบันวิจัยทรัพยากรทางน้ำ  สถาบันวิจัยพลังงาน  สถาบันวิจัยโลหะและวัสดุ  สถาบันวิจัยสังคม  สถาบันวิจัยสิ่งแวดล้อมเพื่อความยั่งยืน  สถาบันขนส่ง  สถาบันเทคโนโลยีชีวภาพและวิศวกรรมพันธุศาสตร์  สถาบันไทยศึกษา  สถาบันเอเชียศึกษา  |  |
| สถาบันสมทบ |  วิทยาลัยพยาบาลตำรวจ  |  |
| พิพิธภัณฑ์ |  พิพิธภัณฑ์มหาวิทยาลัย  พิพิธภัณฑ์ร่างกายมนุษย์  พิพิธภัณฑสถานกุมารศัลยศาสตร์  พิพิธภัณฑ์สมุนไพร  พิพิธภัณฑสถานธรณีวิทยา  พิพิธภัณฑสถานธรรมชาติวิทยา  พิพิธภัณฑสถานปรสิตวิทยาในสัตว์  พิพิธภัณฑสถานวาจวิทยาวัฑฒน์  พิพิธภัณฑ์พืช ศาสตราจารย์กสิน สุวะตะพันธุ์  พิพิธภัณฑสถานออร์โธปิดิกส์  พิพิธภัณฑ์หอยทากของไทย  พิพิธภัณฑ์ชลทัศนสถาน  พิพิธภัณฑ์เทคโนโลยีทางภาพ  พิพิธภัณฑ์อัญมณีและเครื่องประดับไทย  พิพิธภัณฑ์พระจุฑาธุชราชฐาน  พิพิธภัณฑ์พระตำหนักดาราภิรมย์  |  |
| สถานที่ในส่วนการศึกษา |  สนามกีฬาจุฬาฯ  โรงเรียนสาธิตจุฬาฯ  โรงพยาบาลจุฬาลงกรณ์  ศาลาพระเกี้ยว  พระบรมราชานุสาวรีย์สมเด็จพระปิยมหาราชและสมเด็จพระมหาธีรราชเจ้า  หอประชุมจุฬาลงกรณ์มหาวิทยาลัย  เรือนภะรตราชา  เรือนไทย  อุทยาน 100 ปี  |  |
| สถานที่ในพื้นที่ราชการเช่าใช้ |  กรีฑาสถานแห่งชาติ  โรงเรียนเตรียมอุดมศึกษา  โรงเรียนสาธิตปทุมวัน  มหาวิทยาลัยเทคโนโลยีราชมงคลตะวันออก วิทยาเขตอุเทนถวาย  |  |
| สถานที่ในพื้นที่พาณิชยกรรม |  จามจุรีสแควร์  สามย่านมิตรทาวน์  สยามสแควร์  สยามสแควร์วัน  เอ็มบีเคเซ็นเตอร์  |  |
| กิจกรรมสำคัญ |  งานจุฬาฯวิชาการ  งานฟุตบอลประเพณีฯ  งานรักบี้ประเพณีฯ  |  |
| อื่น ๆ |  พื้นที่  การจัดอันดับ  วิทยุจุฬาฯ  สภาคณาจารย์  สโมสรจามจุรี ยูไนเต็ด  บุคคลสำคัญ  ศูนย์หนังสือจุฬาฯ  ซียู-แบนด์  สำนักงานจัดการทรัพย์สิน  |  |
 หมวดหมู่  โครงการ  สถานีย่อย 
ฉลองพระองค์ครุยพระบรมราชูปถัมภกในรัชกาลที่ 7
รูปครุยดุษฎีบัณฑิต (บัณฑิตวิทยาลัย) สวมทับเครื่องแบบปกติขาว
บึงฉวากเฉลิมพระเกียรติ

สำหรับพิพิธภัณฑ์สัตว์น้ำ ดูที่ สถานแสดงพันธุ์สัตว์น้ำบึงฉวากเฉลิมพระเกียรติ
| เขตห้ามล่าสัตว์ป่าบึงฉวาก |
| --- | --- |
บึงฉวากเฉลิมพระเกียรติ
บึงฉวากเฉลิมพระเกียรติ
ที่ตั้งของเขตห้ามล่าสัตว์ป่าบึงฉวาก
ที่ตั้ง: อำเภอหันคา, อำเภอเดิมบางนางบวช จังหวัดสุพรรณบุรี
พิกัด: 14°55′41″N 100°02′51″E﻿ / ﻿14.9281°N 100.0476°E﻿ / 14.9281; 100.0476
พื้นที่: 3.2 ตารางกิโลเมตร (2,000 ไร่)
จัดตั้ง: พ.ศ. 2525
หน่วยราชการ: กรมอุทยานแห่งชาติ สัตว์ป่า และพันธุ์พืช
บึงฉวากเฉลิมพระเกียรติแต่เดิมเป็นพื้นที่เขตห้ามล่าสัตว์ป่า ซึ่งส่วนใหญ่เป็นสัตว์ที่ห้ามล่าเป็นสัตว์จำพวกนก มีมากกว่า 50 ชนิดปัจจุบันได้จัดให้เป็นสถานที่ท่องเที่ยวซึ่งเป็นโครงการเฉลิมพระเกียรติในโอกาสที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงครองสิริราชสมบัติ ครบ ๕๐ ปี โดยมีการสร้างกรงนกขนาดใหญ่ มีตู้ปลาน้ำจืด ตู้ปลาน้ำเค็ม ตู้ปลาช่อนอเมซ่อน บ่อจระเข้ และอุทยานผักพื้นบ้านเพื่อการยังชีพ
ประวัติ

พ.ศ. 2525
นายจรินทร์ กาญจโนมัย ผู้ว่าราชการจังหวัดสุพรรณบุรีในขณะนั้น ได้มีแผนพัฒนาหมู่บ้านรอบบึงฉวากเพราะเป็นสถานที่ที่มีทัศนียภาพที่สวยงาม มีนกนานาชนิด จึงนำเรื่องเสนอกรมป่าไม้ เพื่อให้เป็นพื้นที่เขตห้ามล่าสัตว์ป่า
กระทรวงเกษตรและสหกรณ์ ได้ประกาศเรื่อง กำหนดให้พื้นที่บริเวณบึงฉวาก ตำบลบ้านเชี่ยน อำเภอหันคา จังหวัดชัยนาท และตำบลปากน้ำ ตำบลเดิมบาง ตำบลหัวเขา อำเภอเดิมบางนางบวช จังหวัดสุพรรณบุรี เป็นเขตห้ามล่าสัตว์ป่า ตามพระราชบัญญัติสงวนและคุ้มครองสัตว์ป่า พ.ศ. 2503 โดยกำหนดชนิดสัตว์ป่าที่ห้ามล่าไว้ 59 ชนิด เป็นนก 58 ชนิด สัตว์เลี้ยงลูกด้วยนม 1 ชนิด (นากทุกชนิดในวงศ์ย่อย)
พ.ศ. 2526
ตามพระราชกิจจานุเบกษา ประกาศกระทรวงเกษตรและสหกรณ์ ได้ประกาศให้บึงฉวากเป็นเขตห้ามล่าสัตว์ป่าอย่างสมบูรณ์แบบ
พ.ศ. 2537
นายบรรหาร ศิลปอาชา ร่วมกับหน่วยงานในจังหวัดสุพรรณบุรี จัดทำโครงการบึงฉวากเฉลิมพระเกียรติ เพื่อเป็นการเฉลิมฉลองในโอกาสที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงครองสิริราชสมบัติ ครบ ๕๐ ปี ในปี พ.ศ. 2539
เกิดศูนย์พัฒนาการจัดการสัตว์ป่าบึงฉวาก สังกัดสำนักงานอนุรักษ์สัตว์ป่า กรมอุทยานแห่งชาติสัตว์ป่าและพันธุ์พืช กระทรวงทรัพยากรธรรมชาติ รับผิดชอบเกี่ยวกับการศึกษา สำรวจค้นคว้าวิจัยการเพาะเลี้ยงสัตว์ป่า ดำรงสายพันธุ์สัตว์ป่า พัฒนาการเพาะเลี้ยงสัตว์ป่า ปรับปรุงฟื้นฟูแหล่งอาหารของสัตว์ป่า ฯลฯ
ต่อมาได้สร้างกรงนกขนาดใหญ่และสวนสัตว์ เพื่อให้ประชาชนและนักท่องเที่ยวที่สนใจ
พ.ศ. 2539
ได้จัดสร้างตู้ปลา 30 ตู้ มีปลาน้ำจืดกว่า 50 ชนิด สร้างบ่อจระเข้
พ.ศ. 2541
ได้จัดให้เป็นพื้นที่ลุ่มน้ำที่มีความสำคัญระดับชาติตามอนุสัญญาแรมซาร์ คือ เป็นพื้นที่ลุ่ม พื้นที่ราบลุ่ม พื้นที่ลุ่มชื้นแฉะ พื้นที่ฉ่ำน้ำ น้ำขัง พื้นที่พรุ พื้นที่แหล่งน้ำ ทั้งที่เกิดจากธรรมชาติและมนุษย์สร้างขึ้น มีน้ำขังถาวรหรือชั่วคราว ทั้งที่น้ำนิ่ง น้ำไหว ทั้งน้ำจืด น้ำกร่อย น้ำเค็ม น้ำลึกไม่เกิน 6 เมตร
พ.ศ. 2542
สร้างอุทยานผักพื้นบ้านเพื่อการยังชีพเฉลิมพระเกียรติ
พ.ศ. 2544
ได้ทำการเปิดให้ประชาชนเข้าชมในอุทยานผักพื้นบ้านเพื่อการยังชีพเฉลิมพระเกียรติได้เป็นครั้งแรก
วางศิลาฤกษ์อาคารแสดงพันธุ์สัตว์น้ำหลังที่ 2 ภายในอาคารมีตู้ปลาขนาดใหญ่ 1 ตู้ ตู้ปลาขนาด 1 ตัน 30 ตู้ มีปลาน้ำจืด 60 ชนิด ปลาทะเลสวยงาม 7 ตู้
พ.ศ. 2546
อาคารแสดงพันธุ์สัตว์น้ำสร้างแล้วเสร็จ
วันที่ 23 พฤษภาคม พ.ศ. 2546 เปิดให้ประชาชนเข้าชมอาคารแสดงพันธุ์สัตว์น้ำเฉลิมพระเกียรติอย่างเป็นทางการ
แหล่งข้อมูลอื่น

ตัวอย่าง (รีวิว) บึงฉวาก - รวมทั้งเส้นทางการเดินทางจากกรุงเทพฯ
| ด ค กเขตห้ามล่าสัตว์ป่าในประเทศไทย |
| --- | --- |
ภาคเหนือ:  ดอยสุเทพ  ถ้ำผาท่าพล  หนองบงคาย  เขาค้อ  วังโป่ง-ชนแดน  เขาน้อย-เขาประดู่  เขาใหญ่-เขาหน้าผาตั้งและเขาตาพรม  หนองน้ำขาว  ทับพญาลอ  ภูฟ้า  ป่าบ้านโฮ่ง 
ภาคตะวันออกเฉียงเหนือ:  อ่างเก็บน้ำห้วยจระเข้มาก  อ่างเก็บน้ำสนามบิน  อ่างเก็บน้ำห้วยตลาด  หนองแวง  บึงโขงหลง  ถ้ำผาน้ำทิพย์  ลำปาว  ดูนลำพัน  หนองหัวคู  เขากระโดง  เขาแผงม้า  ลำนางรอง 
ภาคกลาง:  บึงบอระเพ็ด  วัดไผ่ล้อมและวัดอัมพุวราราม  เขาสมโภชน์  ถ้ำประทุน  วัดตาลเอน  วัดราษฎร์ศรัทธากะยาราม  อ่างเก็บน้ำบางพระ  เขาชีโอน  คุ้งกระเบน  ถ้ำค้างคาว  บึงฉวาก  เขาประทับช้าง  อุทยานสมเด็จพระศรีนครินทร์ กาญจนบุรี  เขากระปุก-เขาเตาหม้อ  วัดถ้ำระฆัง  ถ้ำละว้า-ถ้ำดาวดึงส์  พันท้ายนรสิงห์  แก่งคอย 
ภาคใต้:  หนองทุ่งทอง  ทะเลสาบสงขลา  เขาท่าเพชร  เกาะลิบง  เขาน้ำพราย  เขาพระแทว  หนองปลักพระยา  ทะเลน้อย  ป่ากราด  คลองลำชาน  แหลมตลุมพุก  เขาปะช้าง-แหลมขาม  เขาเหรง  ป่ารังไก่  พรุค้างคาว  ป่าพรุ  ทุ่งทะเล  บ่อล้อ 
 ระดับประเทศ อุทยานประวัติศาสตร์ อุทยานแห่งชาติ เขตรักษาพันธุ์สัตว์ป่า ระดับโลก แหล่งมรดกโลกในไทย ความทรงจำแห่งโลกของไทย มรดกภูมิปัญญาทางวัฒนธรรมของไทย พื้นที่ชุ่มน้ำแรมซาร์ในไทย พื้นที่สงวนชีวมณฑลโลกในไทย อุทยานธรณีโลกในไทย
เขตห้ามล่าสัตว์ป่าหนองทุ่งทอง

| เขตห้ามล่าสัตว์ป่าหนองทุ่งทอง |
| --- | --- |
หนองทุ่งทอง
เขตห้ามล่าสัตว์ป่าหนองทุ่งทอง
ที่ตั้งของเขตห้ามล่าสัตว์ป่าหนองทุ่งทอง
ที่ตั้ง: อำเภอเคียนซา, อำเภอบ้านนาสาร จังหวัดสุราษฎร์ธานี
พิกัด: 8°50′29″N 99°13′30″E﻿ / ﻿8.84139°N 99.22500°E﻿ / 8.84139; 99.22500
จัดตั้ง: พ.ศ. 2518
หน่วยราชการ: กรมอุทยานแห่งชาติ สัตว์ป่า และพันธุ์พืช
เขตห้ามล่าสัตว์ป่าหนองทุ่งทอง  เป็นเขตห้ามล่าสัตว์ป่าตามที่กระทรวงเกษตรและสหกรณ์ได้ประกาศกำหนดให้หนองทุ่งทอง ในท้องที่ตำบลเคียนซา อำเภอเคียนซา จังหวัดสุราษฎร์ธานี เป็นเขตห้ามล่าสัตว์ป่า เมื่อวันที่ 25 กันยายน พ.ศ. 2518 และได้มีการกำหนดพื้นที่เพื่อให้ครอบคลุมพื้นที่ข้างเดียง คือ ตำบลเขาตอก ตำบลเคียนซา ตำบลอรัญคามวารี อำเภอเคียนซา และตำบลท่าชี อำเภอบ้านนาสาร จังหวัดสุราษฎร์ธานี เนื่องจากบริเวณดังกล่าวมีสภาพเป็นหนองน้ำสลับป่าพรุ และป่าละเมาะ ซึ่งเหมาะสำหรับเป็นที่อยู่อาศัยของสัตว์ป่าและยังเป็นแหล่งน้ำ แหล่งอาหารที่สำคัญของสัตว์ป่าหลายชนิด นอกจากนี้ยังพบว่ามีบ่อน้ำร้อนอีกหลายบ่อที่สามารถจะปรับปรุงให้เป็นสถานที่ท่องเที่ยวพักผ่อนหย่อนใจ ได้ด้วย กระทรวงเกษตรและสหกรณ์จึงได้ประกาศให้พื้นที่ดังกล่าวเป็นเขตห้ามล่าสัตว์ป่าหนอง-ทุ่งทอง เมื่อวันที่ 3 สิงหาคม 2531
ลักษณะภูมิประเทศ

เขตห้ามล่าสัตว์ป่าหนองทุ่งทอง ตั้งอยู่ในท้องที่ ตำบลเขาตอก ตำบลเคียนซา ตำบลอรัญคามวารี อำเภอเคียนซา และตำบลท่าชี อำเภอบ้านนาสาร จังหวัดสุราษฎร์ธานี มีเนื้อที่ประมาณ 38,438 ไร่ หรือ 61.5 ตารางกิโลเมตร
พื้นที่ส่วนใหญ่เป็นที่ราบลุ่ม หนอง บึง ป่าพรุ และมีป่าละเมาะสลับกับทุ่งหญ้า จากสภาพป่าพรุและป่าละเมาะ จึงเหมาะสำหรับเป็นที่อยู่อาศัยและหลบภัยของนกเป็ดต่าง ๆ อีกทั้งมีหนองน้ำสลับป่าพรุ จึงเป็นแหล่งน้ำ แหล่งอาหารที่อุดมสมบูรณ์อย่างยิ่ง
ลักษณะภูมิอากาศ

ลักษณะอากาศมี 2 ฤดู คือ
ฤดูฝน  ระหว่างเดือน พฤษภาคม - ธันวาคม ฝนตกชุกมาก มีความชุ่มชื้นตลอดปี
ฤดูแล้ง ระหว่างเดือน มกราคม - เมษายน
พืชพันธุ์และสัตว์ป่า

ชนิดพรรณไม้ มีทั้งขนาดกลางและขนาดใหญ่ ได้แก่ ตำเสา ยาง พยอม ตะแบก มะม่วงป่า หว้า ยอป่า ฯลฯ
ชนิดสัตว์ป่า ได้แก่ ลิง ค่าง ชะนี นกเป็ดน้ำหลายชนิด นกกระยางทุกชนิด นกกาน้ำ-เล็ก นกกาน้ำใหญ่ นกกระสา นกกางเขน นกตะกรุม ฯลฯ
วิชิต ปลั่งศรีสกุล

| วิชิต ปลั่งศรีสกุลม> ว.ม., ป.ช..ข้อมูลส่วนบุคคล |
| --- | --- |
เกิด: 13 ตุลาคม พ.ศ. 2494 (73 ปี) อำเภอหัวหิน จังหวัดประจวบคีรีขันธ์
พรรคการเมือง: พลังธรรม (2535–2544) ไทยรักไทย (2544–2549) เพื่อไทย (2555–2565) เศรษฐกิจไทย (2565)

วิชิต ปลั่งศรีสกุล (เกิด 13 ตุลาคม พ.ศ. 2494) อดีตรองประธานคณะอนุกรรมมาธิการฝ่ายค้าน อดีตสมาชิกสภาผู้แทนราษฎร คณะทำงานของพรรคไทยรักไทย และเป็นอดีตกรรมการบริหารพรรคที่ถูกตัดสิทธิ์ทางการเมือง และทีมกฎหมายของพรรคไทยรักไทย และทนายความของ ทักษิณ ชินวัตร เคยเป็นเลขาธิการมูลนิธิ 111 ไทยรักไทย และที่ปรึกษากฎหมายพรรคเพื่อไทย
ประวัติ

วิชิต ปลั่งศรีสกุล เกิดวันที่ 13 ตุลาคม พ.ศ. 2494 ที่อำเภอหัวหิน จังหวัดประจวบคีรีขันธ์ สำเร็จการศึกษาระดับปริญญาตรีนิติศาสตรบัณฑิต จากมหาวิทยาลัยรามคำแหง  ปริญญาโทรัฐศาสตรมหาบัณฑิต จากมหาวิทยาลัยธรรมศาสตร์ และปริญญาเอกหลักสูตรปรัชญาดุษฎีบัณฑิต สาขาวิชารัฐประศาสนศาสตร์ จากมหาวิทยาลัยศรีปทุม
งานการเมือง

วิชิต ปลั่งศรีสกุล ได้เข้าร่วมงานการเมืองกับพรรคไทยรักไทย และได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ สังกัดพรรคไทยรักไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 และได้รับแต่งตั้งเป็นกรรมการบริหารพรรค ในปี พ.ศ. 2548 เคยดำรงตำแหน่งสำคัญทางการเมือง เช่น กรรมการบริหารพรรคไทยรักไทย, เลขานุการคณะทำงานด้านกฎหมาย พรรคไทยรักไทย, กรรมาธิการการแรงงาน, ประธานอนุกรรมการวิปรัฐบาล ด้านกฎหมายอาญา, กรรมาธิการการคุ้มครองผู้บริโภค, ประธานอนุกรรมาธิการการแรงงาน ด้านกฎหมายแรงงาน, ประธานอนุกรรมาธิการการคุ้มครองผู้บริโภค ด้านกฎหมายคุ้มครองผู้บริโภค, ผู้อำนวยการโครงการอาสาสมัครที่ปรึกษากฎหมายประจำเลือกตั้ง พรรคไทยรักไทย, เลขานุการคณะกรรมการประสานงานพรรคร่วมรัฐบาล(วิปรัฐบาล), ที่ปรึกษารัฐมนตรีช่วยว่าการกระทรวงพาณิชย์, ที่ปรึกษารัฐมนตรีว่าการกระทรวงอุตสาหกรรม, เลขานุการคณะกรรมการประสานงานพรรคร่วมรัฐบาล (วิปรัฐบาล) และประธานคณะกรรมาธิการการสื่อสาร สภาผู้แทนราษฎร
วิชิต ปลั่งศรีสกุล ได้ทำกิจกรรมในด้านการสาธารณะกุศล และการอบรมให้ความรู้ประชาธิปไตยแก่บุคคลทั่วไปทั้งในกรุงเทพและต่างจังหวัดโดยร่วมงานกับคณะผู้นำการพัฒนาประชาธิปไตยของมูลนิธิ 111 ไทยรักไทย เคยเข้าร่วมชุมนุมกับแนวร่วมประชาธิปไตยต่อต้านเผด็จการแห่งชาติ ร่วมกับ วีระกานต์ มุสิกพงศ์ พลเอก ชัยสิทธิ์ ชินวัตร เสริมศักดิ์ พงษ์พานิช ที่เวทีสะพานผ่านฟ้าลีลาศ ในเดือนมีนาคม พ.ศ. 2553 ต่อมาในปี พ.ศ. 2555 ได้สมัครเข้าเป็นสมาชิกพรรคเพื่อไทย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 วิชิต ปลั่งศรีสกุลได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 79
เขาลงสมัครรับเลือกตั้งในพื้นที่จังหวัดประจวบคีรีขันธ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคเพื่อไทย แต่ไม่ได้รับเลือกตั้ง ต่อมาได้ลาออกจากการเป็นสมาชิกพรรคเพื่อไทยและย้ายมาสังกัดพรรคเศรษฐกิจไทย และได้ลาออกในปีเดียวกัน
วันที่ 8 มกราคม พ.ศ. 2567 วิชิตได้รับการแต่งตั้งเป็นประธานคณะกรรมการขับเคลื่อนยุทธศาสตร์กระทรวงเกษตรและสหกรณ์ ในยุคของร้อยเอก ธรรมนัส พรหมเผ่า
เครื่องราชอิสริยาภรณ์

พ.ศ. 2548 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2546 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
แหล่งข้อมูลอื่น

http://hilight.kapook.com/view/25791
http://www.thaiswatch.com/politician/info/pid/POL0000000956
http://www.manager.co.th/Home/ViewNews.aspx?NewsID=9530000040118 เก็บถาวร 2012-11-01 ที่ เวย์แบ็กแมชชีน
อัตสึอาเงะ

อัตสึอาเงะ
คินุนามาอาเงะกับอาบุราอาเงะ
อัตสึอาเงะแบบเวียดนามในจังหวัดเกียนซาง
อัตสึอาเงะ (ญี่ปุ่น: 厚揚げ; โรมาจิ: atsuage) เป็นเต้าหู้ทอดชนิดหนึ่งที่ทำโดยการตัดเต้าหู้หั่นเป็นชิ้นหนาแล้วทอดในน้ำมัน
มีความต่างจากอาบุราอาเงะตรงที่จะไม่ทอดส่วนด้านในมากนัก เพื่อรักษาสภาพภายในของเต้าหู้ ดังนั้นจึงยังถูกเรียกว่า นามาอาเงะ (生揚げ)
การทอดเฉพาะผิวเต้าหู้ในน้ำมันทำให้เต้าหู้จะคงเนื้อสัมผัสและเพิ่มกลิ่นหอม ซึ่งช่วยให้รสชาติซึมซาบได้ดีขึ้นเมื่อต้ม
นอกจากนี้ อัตสึอาเงะแบบที่ใช้เต้าหู้คินุโงชิจะเรียกว่า คินุอัตสึอาเงะ (絹厚揚げ) หรือ  คินุนามาอาเงะ (絹生揚げ) ซึ่งมีความนุ่มกว่าและมีเนื้อสัมผัสที่นุ่มนวลกว่าอัตสึอาเงะทั่วไป
ในไต้หวัน เรียกว่า โหยวโต้วฝุ (จีน: 油豆腐; พินอิน: yóudòufu)
นอกจากนี้แล้ว ยังมีอาหารที่คล้ายกับอัตสึอาเงะในเวียดนามอีกด้วย
เขตห้ามล่าสัตว์ป่าเขาท่าเพชร

| เขตห้ามล่าสัตว์ป่าเขาท่าเพชร |
| --- | --- |
เขาท่าเพชร
พระธาตุศรีสุราษฎร์
ที่ตั้งของเขตห้ามล่าสัตว์ป่าเขาท่าเพชร
ที่ตั้ง: อำเภอเมืองสุราษฎร์ธานี จังหวัดสุราษฎร์ธานี
พิกัด: 9°06′00″N 99°21′01″E﻿ / ﻿9.10000°N 99.35028°E﻿ / 9.10000; 99.35028
พื้นที่: 4.65 ตารางกิโลเมตร (2,910 ไร่)
จัดตั้ง: พ.ศ. 2520
หน่วยราชการ: กรมอุทยานแห่งชาติ สัตว์ป่า และพันธุ์พืช
| เขาท่าเพชร |
| --- | --- |
เขาท่าเพชรจังหวัดสุราษฎร์ธานี 
จุดสูงสุด
ความสูง เหนือระดับน้ำทะเล: 210 เมตร (689 ฟุต)
รายชื่อ: รายชื่อภูเขาในประเทศไทย
พิกัด: 9°06′00″N 99°21′01″E﻿ / ﻿9.10000°N 99.35028°E﻿ / 9.10000; 99.35028 
ข้อมูลทางภูมิศาสตร์
ที่ตั้ง: จังหวัดสุราษฎร์ธานี
ปี พ.ศ. 2508 ป่าไม้เขตสุราษฎร์ธานีได้กำหนดให้บริเวณป่าสงวนแห่งชาติ ป่าเขาท่าเพชร ตำบลมะขามเตี้ย อำเภอเมืองสุราษฎร์ธานี จังหวัดสุราษฎร์ธานี เนื้อที่ประมาณ 2,906 ไร่ หรือ 4.65 ตารางกิโลเมตร เป็นวน-อุทยานเขาท่าเพชร เนื่องจากเห็นว่าพื้นที่นี้เหมาะสมแก่การท่องเที่ยว พักผ่อนหย่อนใจ จุดชมวิวธรรมชาติและทิวทัศน์เมืองสุราษฎร์ธานี และยังเป็นที่ตั้งของพระธาตุศรีสุราษฎร์ ซึ่งเป็นที่นับถือของชาวจังหวัดสุราษฎร์ธานีอีกด้วย
ในปี พ.ศ. 2519 กองอนุรักษ์สัตว์ป่า กรมป่าไม้ ได้ส่งเจ้าหน้าที่ไปสำรวจพื้นที่บริเวณ ดังกล่าวและพบว่า เหมาะสมที่จะใช้เป็นสถานที่ศึกษาหาความรู้เกี่ยวกับธรรมชาติด้านป่าไม้และสัตว์ป่าแก่ประชาชนทั่วไป จึงได้ยกเลิก วนอุทยานเขาท่าเพชร และจัดตั้งเป็นศูนย์ศึกษาธรรมชาติและสัตว์ป่าเขาท่าเพชร เมื่อวันที่ 26 กุมภาพันธ์ 2519 และเนื่องจากป่าเขาท่าเพชรมีสัตว์ป่าหลายชนิดอาศัยอยู่ประจำและอพยพย้ายถิ่นมาอยู่อาศัยอยู่จำนวนมาก กองอนุรักษ์สัตว์ป่า กรมป่าไม้ จึงได้ดำเนินการเสนอให้กระทรวงเกษตรและสหกรณ์ประกาศให้เป็นเขตห้ามล่าสัตว์ป่าเขาท่าเพชร อีกแห่งหนึ่งด้วย โดยประกาศในราชกิจจานุเบกษา เล่มที่ 94 ตอนที่ 68 ลงวันที่ 26 กรกฎาคม 2520
ลักษณะภูมิประเทศ

เขตห้ามล่าสัตว์ป่าเขาท่าเพชร ตั้งอยู่ในพื้นที่ป่าสงวนแห่งชาติเขาท่าเพชร ตำบลมะขามเตี้ย อำเภอเมืองสุราษฎร์ธานี จังหวัดสุราษฎร์ธานี อยู่ห่างจากตัวเมืองสุราษฎร์ธานี ไปทางอำเภอบ้านนาสาร ตามทางหลวงแผ่นดินหมายเลข 4009 ประมาณ 6 กม. มีทางแยกเข้าไปถึงสำนักงานเขตห้ามล่าสัตว์ป่าเขาท่าเพชร ซึ่งเป็นถนนลาดยาง ประมาณ 0.5 กิโลเมตร มีเนื้อที่ประมาณ 2,906 ไร่
ลักษณะพื้นที่ เขตห้ามล่าสัตว์ป่าเขาท่าเพชร เป็นป่าที่มีความอุดมสมบูรณ์และอยู่ไม่ไกลจากชุมชนเมืองมากนัก การคมนาคมสะดวก เขาท่าเพชรเป็นเขาเตี้ยๆทอดตัวยาวตามแนวเหนือ-ใต้ ด้านตะวันตกเฉียงเหนือมีหน้าผาและลาดชันมาก ความสูงจากระดับน้ำทะเลประมาณ 210 เมตร บริเวณเชิงเขาเป็นที่ราบ สภาพป่าเขาท่าเพชร ส่วนใหญ่เป็นป่าดิบแล้งกระจายเกือบเต็ม พื้นที่ และมีป่าหญ้าคา ซึ่งอยู่บริเวณเชิงเขาด้านตะวันออก มีเนื้อที่ประมาณ 900 ไร่ ซึ่งป่าไม้เขต สุราษฎร์ธานีได้ดำเนินการปลูกสร้างสวนป่าขึ้นทดแทน แต่ก็ถูกบุกรุกทำลาย ปัจจุบัน เขตห้ามล่าสัตว์ป่าเขา-ท่าเพชรและสถานีศึกษาธรรมชาติและสัตว์ป่าเขาท่าเพชรได้ดำเนินการปลูกป่าขึ้น ทดแทนบางส่วน
ลักษณะภูมิอากาศ

ลักษณะอากาศ มี 2 ฤดู คือ
ฤดูแล้ง เริ่มตั้งแต่เดือน มกราคม - เมษายน
ฤดูฝนเริ่มตั้งแต่เดือน พฤษภาคม - ธันวาคม
อุณหภูมิเฉลี่ยตลอดปีประมาณ 25.0 องศาเซลเซียส อุณหภูมิสูงสุดประมาณ 30.0 องศาเซลเซียส และต่ำสุดประมาณ 18.0 องศาเซลเซียส ปริมาณน้ำฝนเฉลี่ย ประมาณ 1,638.8 มิลลิเมตรต่อปี
พืชพันธุ์และสัตว์ป่า

พันธุ์ไม้มีทั้งขนาดใหญ่และขนาดกลาง ได้แก่ ไม้ยาง เคี่ยม ตะเคียนทราย ตีนนกกระบาก ตะแบก สะตอ เหรียง เนียง กะบก มะม่วงป่า หว้า มะขามป้อม คอแลน เป็นต้น
ชนิดสัตว์ป่า ที่พบเห็นโดยทั่วไปบริเวณเขาท่าเพชร ได้แก่ ลิงตูดแดง ลิงกัง
พยาธิใบไม้ตับอ่อน

| พยาธิใบไม้ตับอ่อน |
| --- | --- |

พยาธิใบไม้ตับอ่อนตัวเต็มวัย

การจำแนกชั้นทางวิทยาศาสตร์
อาณาจักร:: Animalia
ไฟลัม:: Platyhelminthes
ชั้น:: Trematoda
ชั้นย่อย:: Digenea
อันดับย่อย:: Opisthorchiata
วงศ์:: Heterophyidae
สกุล:: Eurytrema
สปีชีส์:: E.  pancreaticum
ชื่อทวินาม
Eurytrema pancreaticum (Janson, 1889)

พยาธิใบไม้ตับอ่อน (ชื่อวิทยาศาสตร์: Eurytrema pancreaticum) เป็นปรสิตในระบบท่อน้ำดีของสุกร โคกระบือ อูฐ และไพรเมตชั้นสูง พบได้ไม่บ่อยในมนุษย์ ซึ่งเป็นโฮสต์โดยบังเอิญ (accidental host) พบได้ในทวีปเอเชียและอเมริกาใต้ มีหอยน้ำจืดเป็นโฮสต์กึ่งกลางตัวแรก และมีตั๊กแตนเป็นโฮสต์กึ่งกลางที่สอง มีความยาวประมาณ 8–12 มม. และความกว้างประมาณ 5–8 มม.
แหล่งข้อมูลอื่น

"Eurytrema pancreaticum". The Korean Society for Parasitology. 2003. คลังข้อมูลเก่าเก็บจากแหล่งเดิมเมื่อ 19 ธันวาคม 2012.
| --- | --- |
การแยกแยะหน่วยอนุกรมวิธาน:  Wikidata: Q2049601  BOLD: 708143  GBIF: 4414764  NCBI: 374591
วัฒนา สิทธิวัง

| วัฒนา สิทธิวังท> ม., จ.ช. |
| --- | --- |

สมาชิกสภาผู้แทนราษฎรจังหวัดลำปาง
ดำรงตำแหน่ง 20 มิถุนายน พ.ศ. 2563 – 27 พฤษภาคม พ.ศ. 2565 (2 ปี 37 วัน)
ก่อนหน้า: อิทธิรัตน์ จันทรสุรินทร์
ถัดไป: เดชทวี ศรีวิชัย
เขตเลือกตั้ง: เขต 4
คะแนนเสียง: 61,914 (59.97%)
 
ข้อมูลส่วนบุคคล
เกิด: 25 ธันวาคม พ.ศ. 2500 (67 ปี)
พรรคการเมือง: พลังประชารัฐ (2561–2565)  เศรษฐกิจไทย (2565) รวมไทยสร้างชาติ (2565–ปัจจุบัน)

วัฒนา สิทธิวัง (เกิด 25 ธันวาคม พ.ศ. 2500) เป็นนักการเมืองชาวไทย อดีตสมาชิกสภาผู้แทนราษฎรจังหวัดลำปาง พรรคพลังประชารัฐ ปัจจุบันสังกัดพรรครวมไทยสร้างชาติ
ประวัติ

วัฒนา สิทธิวัง เกิดเมื่อวันที่ 25 ธันวาคม พ.ศ. 2500 สำเร็จการศึกษา ศิลปศาสตรบัณฑิต สาขาศิลปศาสตร์ จากมหาวิทยาลัยราชภัฏลำปาง
การทำงาน

วัฒนา เคยรับราชการที่ สำนักงานเร่งรัดพัฒนาชนบท (รพช.) จังหวัดลำปาง ขณะเดียวกัน วัฒนาก็เคยผ่านการเรียนและฝึกปฏิบัติจากคณะแพทยศาสตร์ มหาวิทยาลัยเชียงใหม่ ทำหน้าที่ฝ่ายรักษาพยาบาลนานถึง 15 ปี ก่อนที่จะลาออกในเวลาต่อมา เพื่อที่จะมาทำงานในด้านการเมืองท้องถิ่น
งานการเมือง

วัฒนา เข้าสู่วงการการเมืองด้วยการเป็นนายกองค์การบริหารส่วนตำบลใหม่พัฒนา 1 สมัย จากนั้นจึงได้รับเลือกให้เป็นสมาชิกองค์การบริหารส่วนจังหวัดลำปาง 3 สมัย จนกระทั่ง พ.ศ. 2562 ได้รับตำแหน่งเป็นรองประธานสภาองค์การส่วนบริหารจังหวัดลำปาง ก่อนที่ต่อมาจะลงสมัครรับเลือกตั้งในการเลือกตั้งทั่วไป พ.ศ. 2562 สังกัดพรรคพลังประชารัฐ แต่ไม่ได้รับเลือกตั้ง เมื่อแพ้ให้กับ นาย อิทธิรัตน์ จันทรสุรินทร์ จากพรรคเพื่อไทย
แต่ต่อมา อิทธิรัตน์ได้เสียชีวิตลง จึงได้มีการเลือกตั้งสมาชิกสภาผู้แทนราษฎรจังหวัดลำปาง เขต 4 แทนตำแหน่งที่ว่าง พ.ศ. 2563 โดยที่วัฒนา ยังคงลงสมัครรับเลือกตั้งในสังกัดพรรคเดิม ซึ่งในการเลือกตั้งครั้งนี้ วัฒนาได้รับเลือกตั้งซ่อมในที่สุด ต่อมา กกต. มีมติให้ใบเหลือง และศาลฎีกามีคำสั่งให้หยุดปฏิบัติหน้าที่ ต่อมาศาลมีคำสั่งให้พ้นสภาพการเป็นสมาชิกสภาผู้แทนราษฎร กระทั่งได้ลาออกจากพรรคเศรษฐกิจไทยมาสมัครเป็นสมาชิกพรรครวมไทยสร้างชาติ
งานการเมือง > สมาชิกสภาผู้แทนราษฎร

วัฒนา สิทธิวัง ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรจังหวัดลำปาง เขต 4 แทนตำแหน่งที่ว่าง พ.ศ. 2563 สังกัดพรรคพลังประชารัฐ → พรรคเศรษฐกิจไทย
เครื่องราชอิสริยาภรณ์

พ.ศ. 2564 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2560 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
สำนักงานการบินพลเรือนแห่งประเทศไทย

| --- | --- |
The Civil Aviation Authority of Thailand (CAAT)
ตราสัญลักษณ์ของสำนักงาน
ภาพรวมสำนักงาน
ก่อตั้ง: 3 ตุลาคม พ.ศ. 2558; 9 ปีก่อน (2558-10-03)
สำนักงานก่อนหน้า: กรมการบินพลเรือน
ประเภท: หน่วยงานของรัฐที่ไม่เป็นส่วนราชการ
เขตอำนาจ: ทั่วราชอาณาจักร
สำนักงานใหญ่: เลขที่ 333/226 อาคาร IT SQUARE ชั้น 3, 9, 7, และ 12 ถนนแจ้งวัฒนะ แขวงทุ่งสองห้อง แขวงตลาดบางเขน เขตหลักสี่ กรุงเทพมหานคร 10210
งบประมาณต่อปี: 943,175,777 บาท  (พ.ศ. 2566)
ฝ่ายบริหารสำนักงาน: สุทธิพงษ์ คงพูล, ผู้อำนวยการ ศรัณย เบ็ญจนิรัตน์, รองผู้อำนวยการ ขจรพัฒน์ มากลิ่น, รองผู้อำนวยการ พงศ์พัฒน์ เทียนศิริ, รองผู้อำนวยการ ว่าง, รองผู้อำนวยการ
ต้นสังกัดสำนักงาน: กระทรวงคมนาคม
เว็บไซต์: เว็บไซต์ของสำนักงาน
สำนักงานการบินพลเรือนแห่งประเทศไทย (กพท.) หรือ The Civil Aviation Authority of Thailand (CAAT อ่านว่า ซีเอเอที) จัดตั้งขึ้นเมื่อวันที่ 1 ตุลาคม 2558 เป็นหน่วยงานของรัฐภายใต้การกำกับดูแลของรัฐมนตรีว่าการกระทรวงคมนาคม ซึ่งแต่เดิมหน่วยงานที่ทำหน้าที่กำกับดูแลด้านการบินพลเรือนของประเทศไทย คือ กรมการบินพลเรือน เป็นหน่วยงานภาครัฐอยู่ภายใต้สังกัดกระทรวงคมนาคม ที่มีประวัติยาวนานมาตั้งแต่ปี พ.ศ. 2462
การจัดตั้งองค์กร เกิดขึ้นจากการที่ประเทศไทยจำเป็นต้องปรับปรุงรูปแบบ โครงสร้าง และอำนาจหน้าที่ของหน่วยงานด้านการบินพลเรือนให้สอดคล้องกับมาตรฐานสากล และให้เกิดความคล่องตัวในการทำงานเพิ่มขึ้น สามารถจัดหาพนักงานได้อย่างมีอิสระมากขึ้น รวมทั้งสามารถแก้ปัญหาด้านการบินได้อย่างรวดเร็วและยั่งยืนขึ้น โดยการบริหารงบประมาณในช่วงแรก CAAT ได้รับการสนับสนุนเงินทุนประเดิมจากรัฐบาลเพื่อให้เกิดการจัดตั้งองค์กรขึ้น ในปัจจุบันรายได้หลักขององค์กรมาจากค่าธรรมเนียมกำกับดูแลการบินพลเรือน